
Mjesečno ilustrirano glasilo 

ajKe Božje Lurdske. 


Dozvolom crkvenoga i redovničkoga starješinstva. 

Odgovorni urednik: 

0. Bernardin Škrivanić, Provinc. ' 


Sijena za čitavu godinu I kruna. 


Rukopise i pretplatu treba slati 
Ocu Bernardinu, Provincijalu kapucina. 

Riječka tipografska udruga na dionice. Rijeka. 



MILODARI ZA NOVU CRKVU 0. 0. KAPUCINA 

u čast Dj. Lurdske na Rijeci. 

^ P. U vodič, A. Pavlić, M. Miletić, G. Galović, B. Januš, , 
R. Sarvaš, J. Molriar, S. Koprivanac, J. Jurčević, A. Miha- 
ljević, M. Sržić, N. Alačević, A. Žic, A. Buzdon, L. ManđL. 
nić, D. Pešut, I. Erjavac, E. Šubert, A. Grbac, N, Magasić, 

M. Boro vic, A. Plenković, J. Paršić, P. Stašić, M. Lanščak, 
J. Kutnjak, F. Matičić, K. Tunuković, G. Galović, F. Poppl, 

J. Madjerkin, P. Košta, J. Crković. S. Glono, J. Cubranić, 

K. Cubranić, J. Violić, M. Pešut, T. Feter, M. Gračanin, A. 

Božičević, M. Kramarič, A. Domitrović, J. Crnko vić, T. 

Gospodnetić, F. Mari, F. Robi, T. Novak, ,B. Čalope, K. 
Komberc, A. Žilavec, A. Iskra, N. Bandur. Svi ovi darovaše 
po dvije kr. želeći biti dionici 260 vječnih sv. Misa, koje . 
se služe u novosagrađjenoj Kripti. 

V. Margan, 5 kr., G. Fridrik, 12 kr., G. Var- 

žić, 6 kr., I. Lovnicki, 3 kr., Š. Červar sakupio 13 kr. 
50 fil., U. Ostaj a, 5 kr., A. Šprajc, 4 kr., M. Vurodić, 3 kr., 
A. Dinagl, 4 kr., G. Vukelić, 3 kr., N. Mašile, 6 kr., J. Du- 
gonjić, 5 kr., R. Stiglić, 10 kr., A. Voršak, 20 kr., T. Šimek, 

4 kr., V. P., 20 kr., S. Rastić, 10 kr, N. N., 16 kr., A. Vor* 

šak, 20 kr.,^ T. Šimek, 4 kr„ V. P., 20 kr., o. Rastić, 10 kr., 

N. N., 10 kr., 1. Švob, 3 kr., B. Polić, 60 kr., F. Huić, 5 kr., 

D. Matković, 6 kr., J. Kvaternik, 4 kr., S. Rižner, 10 kr., 
M. Burić, 5 kr., M. Jurišić, Obitelj Burić, 8 kr., J. Loch- 
mer, 3. kr., R. Belke, 4 kr., H. Brnetić, 5 kr., M. Filipović, 

5 kr., Sakupljeno u župi Lubenice, 27 kr., N. N., 3 kr:, J. 
Jurčević, 3. kr., A. Miličić, 3 kr., Sakupljeno u župi Vrba- 
nji, ,57 kr., B. Kovačević, 20 kr., N. N., 5 kr,, B. Nj, Č., 6 
kr-, N. N. 20 kr., I, Butković, 5 kr., Đr. Karlin 20. kr,, M. 
Boban, 20 kr., »kao prosvjed proti bezdušnom progonstvu, 
koje slobodni zidari vode u Francuskoj na štetu kat. Vje- 
re, koja je đoniela prosvjetu i mir cijelome svijetu.« 

Akoprem se naši vrijedni Riječki Trećoreci toliko 
žrtvuju i doprinašaju za dogradnju nove Crkve, ipak ne 
ostadoše gluhi nit na poziv svoga upravitelja, y te u svojoj 
požrtvovnosti sakupiše 300 kr., kao darak sv. Ocu, prigo- 
dom njegova Jubileja i kao dokaz njihove neograničene 
ljubavi prema nasljedniku sv. Petra. 

; Živio sv. Otac, Pijo X, Namjestnik Kristov! 



Godina I, 


RIJEKA, dne 6. svibnja 1908. 


Urednik i izdavatelj 

O. Bernardin Škrivanić. 
Provincijal. 


Pjesma u prozi. 
Napisao Cetinski mlinar, 


U Kruta vladala zima. Padao snijeg , bjesnila 

5 bura , smrzavalo se svako - biće. Nebom se povlačili 

oblaci , zemljom vladala tama. Zamrlo sve , i pjesma i 
veselje i život. . . . 

AV smililo se nebu i sunce sjajno reklo: dosta je! 
Pomolilo se na obzorju iza gustih oblaka i osmjehnulo se 
smrznuloj zemlji. Osmjehnulo se sjajno i blago , ljupko 
i veselo. Zemljom se otopio snijeg , jenjala bura y razbje- 
zali se oblaci. Oživjelo svako biće } rascvjetala se i ruža 
i ljubica \ i lijer. Oglasila se pjesma, pojavilo se veselje 
i život: nadošao krasni. . . . Svibanj 


Oj, davno još prije svega toga bijaše i zima i 
tama i ‘ užas U koljevci roda ljudskoga, u 

Edenu , sagriješio je prvi čovjek a Svevišnji u svome gnjevu 
poviknuo: Adame, Adame, gdje si? Drhtala cijela priroda 
treslo se nebo pred glasom razgnjevljena Stvoritelja. . . . 
Sav drhćući skrio se Adam , očekujući zasluženu kazan. . . . 
I odsudi ga Svevišnji , ali odmah mu se i smilova : Odredi 
mu Onu , koja će satrti glavu ohola zmaja , odredi mu . . 
Mariju. 

I poslije straha i užasa, groma i tame, sinulo bijed- 
nome ćovjeku novo sunce, pojavio se novi život, rascvalo se 
cvijeće i ljubavi i nade, milosti i ustrpljenja. Zaorila 
pjesma. Osvanuo divni, velebni. . . . Svibanj života. . . . 

. . . .1 danas jošte mnogim srcima vlada kruta zima 
nehaja ; bjesni bura strasti. . . . , vlada tama. . . . 

O Marijo, Ti, koja si zemlji prvi Svibanj donijela, 
Ti, kojoj je i posvećen ovaj najdivniji mjesec godine, — 
Ti, o Svibnja Kraljice , daj pokaži svoj čudotvorni smije- 
šak s nebeskih visina i otopi led, stišaj buru i oluju, raz- 
gali tamu l . . . Daj, neka pod Tvojim blagim pogledom 
rascvjeta se mirisno, divno cvijeće, koje ćeš gotovo poslije 
prenijeti u velebne one svoje perivoje, gdje. . . . vječni Svi- 
banj cvate. . . ‘ 


-o@o- 


Da se zapamti! 

Pod ovim naslovom donosi ugledna smotra, 
« Hrvatska straža », slijedeću preporuku o divnoj 
knjizi: 

£ Iv U R D < 

«Ni cigla Hrvatska katolička kuća ne bi smjela biti 
bez krasne knjige Lurđ. To je kritična povijest Lurdskih 
Prikazanja i ozdravljenja. Napisao ju je dr. Bertrin, a pre- 
veli na Hrvatski zaslužni naši oci Kapucini na Rijeci. Djelo 
je to u svaku ruku izvrsno, pohvaljeno od mnogih uče- 
njaka, pa i od samoga sv. Oca Pape. 

Hrvatski je prijevod gladak i umiljat, bez ukočenosti, 
bez tvrdoće. Oprema je vrlo ukusna, te bogato ilustrirana 
sa vrlo uspjelim slikama o ozdravlj enim osobama. Kako 
je čisti prihod namijenjen za gradnju veličanstvene crkve 
Majke Božje Lurđske na Rijeci, jamačno će svi štovatelji 
naše drage Gospe iz ljubavi spram nje otkinuti od svojih 
usta neznatnu svotu od 3. kr. i nabaviti djelo, koje tako 
krasno i zanimljivo pripovijeda slavu i moć Marijinu*. 

Tako eto piše «Hr. Str.» o ovoj doista zlatnoj 
knjizi, koju su punim pravom nazvali kraljicom 
knjiga, koje raspravljaju o čudesima Lurdskim. 

Bez te knjige ne bi smjelo biti pravoga ka- 
tolika, a ni pravoga ljubimca Marijina. 

Sve je u toj knjizi poučno, zanimljivo, ga- 
nutljivo. 

Nema srca, pa bilo ono tvrdo kao kamen, a 
da ne proplače od ganuća, dok čita ovo čuveno 
djelo. 


Dok ga čovjek čita, ne zna, čemu da se više 
divi: ili ljepoti sloga te dubokoj nauci i kritici, 
kojom je pisano; ili piscu, koji hoće, da i drugi 
okuse veličinu i bogatstvo njegove Vjere. 

Koli spasonosno mora da na svakoga dje- 
luje, dok čita, kako je sacl ova osoba ozdravila 
od teške sušice, sad ona od strašne rak-rane, 
a onda, kako su mnogobrojni gluhonijemi zado- 
bili sluh, slijepi vid, a oni jadnici, koji za toliko 
godina nijesu mogli hoditi, hod. 

Uzme li se pak na um, da se od većina o- 
zdravljenika nalazi' i slika, kako su izgledali prije 
ozdravljenja, tada se zaista mora doći do za- 
ključka, da je to najljepša povijest i Lurđska i 
u istinu dostojna udivljenja, kako se izrazio sam 
sv. Otac. 

Ova je knjiga, hvala milostivoj Djevici kurd- 
skoj, već mnogo ploda donijela i kod nas u Hr- 
vatskoj, te se mnogo čita, nu ipak ne toliko, ko- 
liko bi ona radi svoje ljepote i radi svoje niske 
cijene — stoji cigle 3. kr. — zasluživala. 

S toga pozivljemo sve naše pretplatnike, da 
se zauzmu svom dušom za ovu knjigu, koja pri- 
povijeda Slavu i milosrgje Marijino. Ima ništa 
manje od 453. str., osim toga 30 velikih i 20 . 
malenih slika na posebnom finom papiru. 

Možemo slobodno reći, da se nikad u Hrvat- 
skoj nije prodavala knjiga za tako nisku cijenu, 
a ujedno tako krasna. 

Ljubitelji Djevice Lurđske na djelo! Širite 
posvuda ovu knjigu, jer ćete time uvelike zadu- 
žiti BI. Dj., a istodobno pomoći gradnji Njezina 
novoga hrama na Kijeci. 

Najbolje, da svi naši povjerenici naruče po 
5-8 takovih knjiga kod Uredništva «N. G. L». a 
onda neka ih u svojim mjestima rasprodavaju! 

Kad ih rasprodaju, onda neka ih plate. 

Nadamo se, da ovaj naš poziv na ljubitelje 
Djevičine ne će ostati «glas vapijućega u pu- 
stinji », nego da će mu se svi odazvati. 


U to ime neka BI. Dj. Lurdska nagradi i 
blagoslovi, dragi štovatelji naše mile Gosjm, vaš 
trud ! 



Nema kreposti, nema ljepote, nema mi- 
losti, koja ne odsijeva u Mariji, (sv. 
Jeronim). 


f " 

J^AJCI JARIJI. 

Spjevao Cetinski mlinar. 

Z°I“ 

Prihvaćam pero i hoću da pišem , 

Da pjevam hoću , a, u slavu tebi, 

Kojoj tek Jivalit moram, što i dišem 
Jošte pod nebi. 

Marijo Majko, tebi se nakanili 
Zapjevat pjesmu , velićat te njome, 

Sakupit kitu ruža izabranih 
Vrtu po svome . 

AV kakvo cv'jeće vrtu po grješnika? 

Gdje li sam pjesnik vf jedan takva poja?..,. 
Ja prah sam, ništa, — a ti rajska dika, 
Kraljica moja. 

S tog pjevat nesmjem, — molit ću te smjerno: 
Da stignem stazam svjeta varavoga 
Uza te stojeć kao djete vjerno 
Cilja do svoga! 

I u tom sama ti ćeš slavu svoju 
Proširit više, na sram vraga kleta, 

Nego svi skupa čitava u poju 
Pjesnici svijeta. 





NAŠA GOSPA LURDSKA: 99 


samo s toga, jer u njima vidi najplemenitije služ- 
benice Crkve katoličke. 

Bio je to ganutljiv prizor, koji je uskomešao 
čitavi Pariz. 

Prisustvovalo je tome na hiljade osoba: mno- 
gobrojni zastupnici, općinski vijećnici. . . . Svi su 
htjeli 'prosvjedovati proti postupku vlade, koja 
tobože u ime slobode tjera iz domovine svoje 
naj požrtvovnije kćeri — redovnice. 

Ali najljepši i ujedno najdirljiviji prosvjed 
pokazaše sami bolesnici, koji su sašli u dvorište 
i klicali u čast svojim dobročinitelj icama, a napo- 
kon odvezali konje i nastojali da zapriječe odla- 
zak svojih dobrih „sestrica 1 *. 

Silno mnoštvo, koje se je bilo zgrnulo unao- 
kolo, zapjeva u Francuskoj poznatu pjesmu : „ Mi 
hoćemo Boga“, za tim psalam; ,, Oprosti Gospo- 
dine, oprosti puku svome“. 

Većina je gledalaca plakala a čulo se je i 
oštrih poklika proti nesavjesnoj republici. Da 
učini kraj ovome prizoru, redarstvo stade nasilno 
tjerati bolesnike i narod, koji se je napokon ba- 
cao pred kočiju, samo da zapriječi odlazak dobrih 
redovnica. Jednome sn mladiću bile na taj način 
slomljene noge, a mnoge su osobe bile uapšene.... 

« Blažen narod, čiji je Gospod Bog njegov ». 

Jao si ga naprotiv narodu, koji zaboravi 
Boga i Krista svoga, i javno se odreče njega, kao 
što je to učinila sadanja vlada u Francuskoj. 

Hrvatski narode, jao si ga tebi, ako pristaneš 
uz one, koji zagovaraju rastavu Crkve od države, 
a to su ti tako zvani pokretači, naprednjaci, pri- 
staše seljačke stranke i socijaldemokrati, kao 
uopće svi oni, koji bilo potajno bilo javno uda- 
raju na svećenstvo i sv. Oca Papu. Takovi će, ne- 
tom im se prigoda pruži, ponajprije izbaciti Pro- 
peto iz škole, a onda naše dobre sestrice iz bol- 
nica, koje će potom tako neuredne i nečiste biti, 
da majka svoje kćeri, otac svoga sina ne će moći 
u njih poslati na liječenje, jer će uvidjeti, da nema 
tko da ih njeguje. Baš se ovo dogodilo ovih dana 
u istoj bolnici u Parizu, zvanoj, ,,Hotel-I)ie“, iz 

Pravi prijatelji puKa. 


Ka gornjoj slici. 

Dne 15. siječnja dade se iznijeti iz svojega 
stana [devedesetgodišnji starac, kardinal Rišar, 
da blagoslovi prognane duvne, koje su bijedni 
nemocnici nazvali svojini sestrama, a kojih ne 
može da trpi mržnjom opojena framasunska vlada 

koje su protjerane spomenute redovnice, odakle 
je otac morao dignuti svoga bolesnoga sina, jer 
je vidio, da u njoj nema nikakova zapta, ljubavi, 
milosrgj a i čistoće, otkada su otišle dobre sestrice. 

Pitam sada, tko više ljubi i koristi narodu, 
ili ove požrtvovne sestre ili oni, koji ih tobože u 
ime slobode van tjeraju?! 

Odgovor je jasan ko sunce! 


Pismo iz bunda. 

g=OF=> 


Lurd, dne 15. rujna 1907. 

Pred nama je pismo, što ga je jedan naš 
prijatelj pred nekoliko vremena upravio jednome 
svomu prijatelju. Uvjereni, da će zanimati naše 
čitatelje, donosimo ga ovdje. 

Dragi prijatelju ! 

....Što ćeš, da ti pišem o Evropi, ta znaš, da 
ona prednjači bilo u znanosti, bilo u umjetnosti 
svemu ostalom svijetu! Radije ću ti pisati što o 
Liirdu, kao o jedinome cilju svoga putovanja. Na 
taj ću način počastiti Presv. Djevicu, koja se 
ovdje udostojila prikazati 18 puta. 

Ali, da ti podam vjernu sliku svega onoga, 
što se ovdje zbiva, potrebito je, da se duhom sa 
mnom preneseš u vremena Kristova. Predstavi 
si dakle, da svugdje slijediš Isusa-Spasitelj a u 
pratnji Apoštola. Sad čuješ, kako veli nokome bo- 
lesniku: « Ustani i hodi! » sad drugome kljenu- 
tom: « Uzmi svoju postelju i hodi. » Zatim ga 
vidiš, kako povraća vid slijepcu i kako jednom 
riječju ozdravlja sve bolesnike. Takovi se prizori 
danomice odigravaju u Lurdu i može se slobodno 


NAŠA GOSPA LURDSKA. 101 


reći, da ne ima bolesti, koja nije bila iscijeljenau 
Lurdu. Ono, što je Isus nekada činio u Judeji, u 
Sam ariji, u Galileji, sve to čini njegova božan- 
ska Majka u ovome glasovitome i svetome mjestu. 

Tebi jć takogjer poznato, da su savremenici 
Isusovi sa svih strana hrlili, da vide ovoga van- 
ređnoga Čovjeka; dandanas dolazi svijeta sa 
svih strana kruglje zemaljske, da vidi na svoje 
oči čudesa, koja se izbivaju zagovorom premilo- 
stive Djevice. Moram istaknuti, da kud i kamo 
više svijeta, dolazi u Lurd, da vidi čudesa, koja 
se dogagjaju zagovorom Presv. Djevice u Lurdu, 
nego li ih je dolazilo; da prisustvuju čudesima, 
koja je Isus svojom božanskom moći za svoga 
života tvorio. 

Oh ! ali se ja ćutim sretnim i sto puta sret- 
nim, što mi je u dio pala ta sreća, te mogu na 
svoje oči vidjeti ono, što se u Lurdu đogagja!.... 

Više puta, dok sam čitao u Evangjelju ču- 
desa, koja je Isus tvorio, uskliknuo sam: < Oh ! 
sretna li niene, da, sam ja mogao gledati ova 
čudesa !» E pa dobro, znaj, da onaj, koji đogje u 
Lurd, vidi ono, što su vidjeli sami Apostoli, sljed- 
benici Kristovi. Možeš si dakle predstaviti, kakvo 
je moje veselje, što se nalazim u ovome, sto put 
blagoslovljenome Svetištu, gdje se tako javno 
očituje Providnost Božja i veliko milosrgje Ma- 
rijino. Oh ! kakvu utjehu ćute ovdje sinovi krasne 
kat. Vjere. Koliko snage, milosti, rasvjetljenja 
primaju ljudi u ovom od presvete Djevice blago- 
slovljenom mjestu! Poznato mi je, da ima na sto- 
tine svećenika i svjetovnjaka ne samo iz Francu- 
ske nego iz Italije, Španjolske, Belgije i čak iz 
Amerike, koji su već dvadeseti, trideseti i četrde- 
seti put hodočastili u Lurd. Oni vele : «Ne znamo, 
što bi od nas bilo, kako bi se očuvali od pokvare 
u ovo naše raskalašeno doba, da svake godine 
ne hodočastimo u Lurd! Ne, ne, svijet ne poznaje 
ljepote velebnosti Lurda! Oh kako se milostivom 
pokazala Blažena Djevica, što nam je u ovo doba, 
kad su se sljedbenici Kristovi i luciferovi tako 

strašilo uhvatili u koštac , pružila ono mjesto , 
gdje se ne samo krijepe duše , nego o y ivljuju po- 
lumrtva tjelesa . 

Tako govore oni, koji poznavaju Lurđ, 
ljube bijelu Djevicu Pir enejsku^ i budi uvjeren, da 
su malo, vrlo malo rekli, jer napokon tko da opiše 
neizmjerne koristi, koje Lurd pruža danomice 
Crkvi?! Promatrajući pozorno, što se sve zbiva 
oko Špilje, čovjeku srce raste, kad vidi one mno- 
gobrojne vjernike, koji mole takvim žarom, da je 
to nemoguće opisati! Sada raskriljenim rukama 
uzdišu, sad se prigiblju, da pobožno poljube ze- 
mlju a sad opet naslonivši glavu na Špilju po- 
božno promatraju i mole. 

Oh Lurdu, Lurdu, mili Djevičin Grade, zaista 
je tvoje ime samo pjesan! Na licu svakoga hodo- 1 

časnika odsijeva pobožnost, ufanje, ljubav. Svrneš 
li pogled unaokolo, opazit ćeš na hiljade štaka, 
koje su kao dokaz moći Marijine ostavili mnogo- \ 

brojni bolesnici njezinim zagovorom ozđravljeni. 

Špilja nije nikada prazna. Uvijek se nalazi 
u njoj hodočasnika, koji se kao natječu u pobož- 
nosti. Veliki broj voštanica neprestano gori pred 
lijepim mramornim kipom, gdje je «lijepa Gospa» 
postavila svoje djevičanske, ružama okićene, noge. 

Kako se divno ispunila želja ljubezljive 
Marije: „Hoću, da mi ovdje dolazi svijeta !“ 

Vanređno su me takogjer ugodno iznenadila 
tri spomenika, koja su bili ovdje podignuta. Nad 
Špiljom nalazi se krasna Crkva, koja se sa svojim 
vitkim zvonikom diže visoko prema nebu, a malko 
ispred nje nalazi se. druga, koja spada med naj- 
bogatije crkve na svijetu. 

Velik je utisak na mene učinila procesija sa 
svijećama (flambeaux procession aux), alaj je divan 
prizor, što se tada oku pruža! Kakve li osjećaje 
pobugjuje u duši katolika! Najveće moje blažen- 
stvo i sreća bila je ta, što sam mogao prisustvo- 
vati ovoj veličajnoj procesiji, kojoj da si stvoriš 
pojam, moraš je vidjeti. 


V / 

O Lurdu ! slatko ime, poznato cijelome svijetu! 
O srećna zemljo! kutiću neba! koji je sišao na 
zemlju. O Lurdu! spase i nado progonjene Fran- 
cuske i cijele Crkve!.... Neka je slava sjajnoj 
Dj evici. 

Preporučujući Ti svesrdnu i neograničenu 
ljubav prema miloj Djevici Pirenejskoj, našoj miloj 
Gospi, ostajem svegjer tvoj 

Valsorim. 

<=© c =‘ r — 


Xaš Gospodar.... 



Ljudsko društvo ne živi nego od istine i kre- 
posti; bludnja i razuzdanost samo ga vođe k pro- 
pasti. To su kao crv, koji neprestano izjeda i toči 
gradove, pokrajine, dapače i cijele narode. 

Katoličko je svećenstvo ori samoga Boga po- 
stavljeno, da bude čuvarom istine i kreposti; i na 
taj je način svećenstvo branitelj napretka, prija- 
telj radniku i siromahu, otac zapuštenoj djeci. 

Svećenstvo je uvijek radilo, kao što i dan- 
danas neumorno radi, da čovjeka učini sretnim i 
zadovoljnim, u koliko je moguće, na ovome svijetu. 
Ono se od srca raduje svakome napretku napolju 
znanosti i umjetnosti, ali takogjer zahtijeva i svim 
silama nastoji, da se tobože 1 u ime napretka duša 
ne zapostavi tijelu , krepost bogatstvu , nebo i 
vječnost zemaljskim prolaznim dobrima. 

Eto za čim čezne i za što radi katoličko sve- 
ćentvo. Jer napokon ođuzmete li iz srca jednoga 
čovjeka vjeru u budući život, strah Božji i lju- 
bav k bližnjemu, što će od njega biti? On će 
se poživinčiti. . . on će pobijesniti. . . . Njega prije 
ili poslije čeka propast. 


104 


NAŠA GOSPA LURDSKA. 


1 | 

Kad ovakvo zlo vlada, dok još ima vjere u 
narodu, — rekao mi je njeki dan jedan pošteni 
radnik, što bi bilo istom, kad bi se iz naroda 
iščupala posvema vjera, kao što to žele nekoje 1 
novine i stranke? „Moje je dakle mnijenje — na- 
stavio je, ono, da se svi dobri okupe oko svećenika. 

Njekoji su zadovoljni, da oni sami čitaju dobre 
knjige i novine, ali to nije nipošto dosta. Takovi 
moraju nastojati, da se i mlaki i nehajni za vjeru 
pretplate na koji dobar list ili glasnik, jer je svaki jj 

pred svojom savješću strogo obvezan, da spa- 
šava svoju braću, koja su u pogibli, da izgube 
svoju dušu. . . . 

Pred nekoliko godina opazi skupina radnika, 
kako jedan svećenik, pučki sin, nosi presv. Ho- | < 

stiju ulicama grada Rijeke, nekome' bolesniku. \ i 

Radnici se svi ponajprije poklone, a onda jedan ' 

od njih zavapi: j 

„Eto Gospodara sviju nas!“ 

Braćo, dok se ovaj poklik ne vine iz svib 
sela, gradova, dapače dok čitavi naš mili Hrvat- 
ski narod jednoglasno i gromko ne zavapi poka- 
zujući na Krista u presv. Hostiji : 

„Eto našega Gospodara !“ 

dotle ne prestanimo ni za čas požrtvovno raditi, 
žarko moliti, neprestano širiti dobre knjige i po- 
štene kršćanske novine, i Hrvatska će ostati, što 
je i nekad bila: 

Predzigje Kršćanstva. 

Branitelj ica sv. Vjere. 

Pouzdanica svete Crkve ! 

Majka Božja Lurdska! smeti pokretaše opa- 
kih novina, da nam ne otruju Hrvatski mukotr- 
pni narod. ... 

•povijest 'kurdskih frikazanja. 

ni. 

Prvo Prikazanje. 

Pošto sam našim vrijednim čitateljima podao 
opis kurdske Špilje i upoznao ih sa milom Bernar- 
dicom, evo me, da im opišem, kako se zbilo prvo 
od onih prikazanja, koja su imala potresti svijetom... 
Dne 11. Veljače iza objeda reče Vjekoslava Su- 
biru, majka Bernardičina, da je u kući nestalo 
drva. Hoteći Bernardica ugoditi majci, ponudi se, 
da će ona sa mlagjom sestrom, Ivanom i Marijom 
Abađi, poći sabirati drva u okolici. Majka iz po- 
četka nije htjela pristati na to, ali videći, da ih j.e 
troje, popusti molbama djevojčica. (Marija Abađi 
je još živa. Kako smo spomenuli u III. broju, nju 
je biskup Šefer predstavio hodočasnicima dne 11. 
veljače 1908. za proslave Pedesetgodišnjice). One 
ostaviše veselo kuću i upute se prema riječici 
Gavi, gdje je obično bilo najviše suha granja. 

Došavši do jednoga potočića Mai'ija i Ivka 
prebaciše svoje postole na drugu stranu, prisu- 
kaše svoje haljine i pregaziše potok. Kako je bila 
mrzla voda, djevojčice se nijesu mogle uzdržati, a 
da ne zaviču: ,,Nu gle! kako je studena!" 

To uplaši Bernardicu i ne htjede prijeći preko 
potoka, nego baci nekoliko kamenova u potok, ho- 
teći sebi napraviti prijelaz; ali kad je opazila, da 
joj je uzaludan napor, odluči da i ona pregazi 
vodu. 

Nasloni se dakle na jedan veliki kamen i 
poče se izuvati. Najedanput začu veliku huku. 
Podiže glavu i ogleda se oko sebe, ali vidi, da 
je sve oko nje mirno. 

Opet se prigne i nastavi se izuvati, kad opet 
začu još i veći vihor i huku. Djevojčica uzdrhta, 
pogleda oko sebe i upre svoj pogled prema špilji, 

jer je opazila, da se samo divlja ruža, koja je 
bila tamo izrasla, njiše. . . . Htjede zaviknuti, ali 
joj uzbugjenje uguši glas. Presenećena od onoga, 
što je gledala, pade i nehotice na koljena i po- 
segnu za svojom krunicom. 

« Gospa me je pustila, da je svu sama molim 
i uz to mi se iniio smiješila i povlagjivala, kao da 
mi je majka. Ona je doduše prebirala med svojim 
prstima zrna svoje krunice, ali nije ništa izgova- 
rala. Samo je nakon svake desetke skupa sa 
mnom govorila : 


Slava Ocu i Sinu i buhu Svetomu ! 

Kad je dovršila krunicu, «lijepa Gospa» joj 
se milo nasmiješi i naskoro je nestane. Bernar- | 

dica, koja je bila kao izvan sebe, povrati se u se j 

i stade gledati oko sebe. Riječica je još uvijek 
bučno tekla, ali joj se voda činila mutnijom, a i 
okolica nekako kao lošijom, a i sunčane zrake 
manje sjajnijima. U pećini ne bijaše vidjeti ništa 
vanredna, nikakvoga traga ne bijaše ostalo od 
onoga nebeskoga pohoda. Riječ ujedno, tu ne bi- 
jahu više vrata rajska. 

U slijedećem ćemo broju pružiti što tačniji i 
vjerniji opis ovoga tajinstvenoga bića i to onako 
na temelju opisa same presrećne Videće — nevine 
Bernardice. 

— 7 ^ v ■ ' |1 H 

Strašna kazan. 

-T^7 

Velečasni otac Brie, starješina samostana u Tiraa- 
deku, u Francuskoj, poslao je g. 1905. listu: «Lys de No- 
tre Dame« slijedeći opis jednoga dogagjaja, koji su njemu 
pripovjedili sami očevici. Slučaj se dogodio u Brehan- 
Ludeaku te pobudio veliki strah med tamošnjim pučanstvom. 

Budući da ga nije donio nijedan list u Hrvatskoj, mi ćemo 
ga evo našim čitateljima u cijelosti navesti. 

■ «U nedjelju dne 16. lipnja (1905.) poslije podne, 3-4 
mladića od 16-20 godina prolazila su pred našim samosta- 
nom putem, koji vodi do bližnjega potoka. Kad' su došli do 
jednoga Križa, koji smo mi podigli blizu opatije, zaustaviše 
se. Tada jedan od njih, očevidno potaknut od sotone, stade 
bacati kamenje na mali kip Majke Božje, koji se nalazio 
na podnožju istoga Križa, i ujedno rigao grdne psovke. 
Rasrgjeni njegovi drugovi ukoriše ga s njegove glupe 
drzovitosti, ali se on i njima naruga, nu ipak prestade ba- 
cati kamenje i tako sigjoše u potok. Okupavši se u njemu, 
vraćahu se istim putem. Kad su se opet našli pred Križem, 
nesrećni svetogrdnih ponovi opet svoje grozno nedjelo; u- 
darao je kamenjem, ismjehavao se Križu, a obrativši se 
prema malome kipu rugajući se reče/: «Ej ti dobra ženo, 
Majko Božja, ja mislim, da me ti ne ćeš osuditi u pakao, ta 
ti si za to mnogo malena !....» 

Jao ! Ako je Marija veoma milosrdna.... Njezin Bo- 
žanski Sin zna često na strašan način osvetiti uvredu, na- 
nesenu svojoj Majci. Slijedeće subote, dne 22. srpnja, oko 
po sata iza podne, pogrditelj je Marijin ponovno silazio u 
potok, da se okupa. Dva su ga mladića od 14-15 godina, 
pratila. Ali gle što se dogodi! Netom je stupio u vodu, po- 
puzne mu se noga i njega nestane. Više puta ispliva na 
površinu lomeći rukama i moleći pomoć. To potraja neko 
10 časa i kroz ovo vrijeme dosta dugo njegovi drugovi, 
koji su se nalazili na obali potoka, udaljeni samo 2 koraka 
od nesretnika i koji su mogli barem ubrati granu vrbe te 
mu je pružiti, da ga spase, oni ipak ostadoše nepomični \ 
kao od kamena na ovaj strašni prizor, koji se zbivao pred 
njihovim očima. 

Nije li to zaista nešto vanredno, čudnovato, i nepro- 
tumačivo! Istom, kad hulitelja više nije bilo vidjeti, oni do- 
gjoše k sebi, poletješe na obližnju splav (čamac), da mu 
pruže pomoć. — Ali prekasno.... Iz potoka izvukoše samo 
mrtvu lešinu. 

Jeli moguće, da čovjek tu ne opazi prsi božji, kad 
usporedi bogohulni prizor prošle nedjelje i užasni svršetak 
slijedeće subote. 

Ondje, kao i u stoj okolici, svi, koji su potanko čuli 
ovo pripovijedati, rekoše: «Isus je osvetio svoju Majku !» 

Eto, kako se svagdano obistinuje ona pučka : « Bog 
ne plaća svake subote !» Jao si ga bogopsovcima i hulitelji- 

ma njegove Presvete Majke! Takovi će oćutjeti njegovu 
desnicu sigurno na drugome svijetu a možda i na ovome, 
kao što se vidj iz ovoga istinitoga dogagjaja.... 

Bog nije kaznio nego jednoga, ali moramo biti uvje- 
reni, da je mnogima pokazao, kako mu je mrska psovka. 
Jao onima, koji psuju, bolje bi bilo, da se nijesu rodili! 


OOI> 


Zlatno srce. 


Dakle, ako svi znaci ne varaju, Hrvati će krenuti dne 
IO. kolovoza u Lus*d, da tamo na samome mjestu Djevi- 
činih Prikazanja iskažu svoju ljubav milostivoj Djevici. 

Koli će nebeskoj Kraljici biti mio onaj poklon Hr- 
vatskih sinova, koli će joj biti mila jeka naših pjesama, 
koje će odjekivati Lurdskim brdašcima! 

Srdačne će biti naše molitve, topli naši uzdi- 
saji, skladne i milozvučne naše pjesme. 

Ali sa svim tim mi ne ćemo biti zadovoljni. 

Lijepoj Kćeri Neba, bijeloj Golubici Pirenejskoj, 
dobroj našoj Majci, vjernoj našoj Pomoćnici, Hrvatski će 
hodočasnici ostaviti na vječnu spomen NEŠTO, što će sve 
narode i sve buduće naraštaje sjećati, da se je jednom i 
Hrvatsko koljeno prignulo pred lijepim onim kipom u bla- 
goslovljenoj Špilji, da se je nekoć i tu u Lurdu orila 
zvučna hrvatska pjesma i da su prigodom Pedesetgodi- 
šnjice Djevičinih prikazanja i Hrvati utisnuli svoj poljubac 
na Masabjelsku hrid. 

Divnoj će Djevici hodočasnici darovati zlatno srce, 
koje će svakomu svjedočiti, da smo mi Hrvati bili, da 
jesmo i da ćemo uvijek biti ono, što i naši djelovi — 
„PREDZIGJE KRŠĆANSTVA”. 

U to će zlatno srce biti postavljena sva imena ho- 
dočasnika. 

Na srcu će biti saliven poseban natpis, koji će sva- 
koga sjećati na onaj dar Hrvata prigodom I. hrv. ho- 
dočašća. Mi sami ne ćemo odrediti taj natpis, nego 

umoljavamo buduće naše suputnike do Lurda, kao što i 
sve naše pretplatnike, da nam što prije jave, kakav bi 
natpis po njihovome mnijenju bio najshodniji. Istom 
ćemo tada IZMEGJU SVIH izabrati najprikladniji. 

Megjutim će se u ,,N. G. L“. javiti svi biraniji natpisi, koji 
će nam pojedinci poslati, kao što takogjer i milodari, koji 
će u tu svrhu biti dostavljeni, e da naš dar bude doista 
dostojan ljubljene Majke naše. 

I ovom prigodom sve najljepše umoljavamo, da se 
što prije prijave, jer u slučaju da se sakupi dostatan broj 
hodočasnika, oni, koji oklijevaju, ne bi kasnije mogli biti 
primljeni. 

Sve one, koji su se već prijavili, molimo, da nam što 
prije pošalju 15 kr. za pokriće troškova, jer su samo ovi 
ubrojeni med hodočasnike. 

iiiiniiiiiiiiniiiiiiiniiniinriiiiiiiiiiiiiiiiniiiiiiiiiittiiiiiiniinmnntitiitiiftnumfnnniiniinitniiimninniinuiiiniiniiiiiiniiii 


Kod Uredništva se ,,N. G. L“. može do- 
biti lijepa zbirka SVIBANJSKIH PJESAMA, 
kqje su najpoznatije u narodu. Svaki komad 
stoji 20 filira, tko naruči više istisaka imat će 
popust. 

Ujedno preporučujemo molitvenik „AVE 
MABIA“ bez kojega ne bi smio biti nijedan 
štovatelj Gospin. 

Ima 628 str. a čvrsto vezan u crne plat- 
nene korice sa zlatnim natpisom stoji 1 kr. 
i 40 filira. 




Naša Gospa Lurdska 

ne izlazi svakoga prvoga u mjesecu nego 
svakoga 11. Toliko na znanje. 

l 

ip Sjajite JBožje liurflsKe 

u jednome dalmatinskom selu. 



Napisao ,, Cetinski mlinar“. 

Svršetak. 


Primljena milost. 

God. 1895. obolje žena spomenutog A. T., Ruža, na 
bubrezima (Morbus Bright). I poslije, nego su svi liječnički 
propisi bili iscrpljeni bez koristi, poslije nego je svaka nada 
u ljudsku pomoč bila izgubljena, sva se obitelj uteče za 
pomoć k Majci Božjoj kurdskoj. Domaćin, sporazumno s bo- 
lesnicom i obitelju, po savjetu jednog svećenika, odluči: 

,,a) Da se sutra (padao je blagdan S. Josipa) piše 
list starješini crkve BI. Gospe od Lurda, neka bi blagoiz- 
volio poslati čudotvorne vode iz Pećine i da bi preporučio 
bolesnicu BI. Gospi; b) da odmah sva obitelj sa boles?iico?n 
zapoćme moliti Sv. Ruzarje ; c) da se po mogućnosti što 
prvo nabavi kip ili slika BI. Gospe od Lurda te pred istom 
unaprijed moli sv. Ruzarje i druge molitve u . ] ) 

Poslije toga zavjeta bijaše zabačena svaka ljekarija, 
pače se je višekrat služilo sasma protivno, osobito pogledom 
na hranu. Nu što ne mogoše liječnici zemaljski, to je učinila 
pouzdana molitva i žarka vjera u pomoć presv. Dj. Lurđske. 
Već za koji dan se oćutjela očita pomoć ozgora, a ravno 
mjesec dana iza zavjeta, bolesnica se nalazila u župskoj 
crkvi zdrava zdravcata, da se zahvali Majci Božjoj na očitoj 
čudesnoj pomoći. 

Na molbu istog A. T., koji je ovaj dogagjaj iz za- 
hvalnosti objelodanio u spljetskoj „Gospinoj Krunici", izdao 


*) Ovo doslovno prenosim iz „Gospine Krunice" god. I. (1895.) br. 
IX., gdje je dogagjaj, što ga pripovijedam, opširno i lijepo opisan. 

je glavni liječnik bolesnice, Dr. B,.... (na glasu liječnik, sada 
živući u jednom svjetskom gradu), slijedeću svjedodžbu : (2) 

„Ja potpisani liječnik, svjedočim, da je Ruža, žena A. 
,T. (3) iz Kučića, bila bolesna od bubrežne bolesti (morbus 
„Brighti cronicus), te da je ista za ozdravljenje opsluživala 
„sve liječničke propise i uzimala sve lijekove, koje znanost 
„propisuje za tu bolest, ali bez uspjeha, tako da se bolest 
„mogla smatrati neizlječivom". 

„Pomenuta bolesnica sad je potpuno zdrava, a njezino 
„ozdravljenje, ne budući po sredstvima, koja znanost propisuje, 
„ne može se dokazati, da se zbilo naravnim načinom". 

,,Dr. 

Ispunjenje zavjeta. 

Ovo tek u kratko, eda uzmognem proslijediti o kipu 
samu, što mi i je glavna namjera. 

Prva točka zavjeta bje odmah ispunjena. Nu naručena 
voda nije nikada stigla. Druga točka takogjer se otpočela 
vršiti, naime svagdanje molenje sv. Ružarja, što do danas 
nije nikada prekinuto. 

Ali treću, kako nju o vršiti ? Što nabaviti ? Sliku ili kip? 
Gdje? Kako? — To su bile tada skoro jedine misli pobožne 
obitelji. Čujmo, što je slijedilo! 

Otac obitelji doduše odmah nabavi lijepu sliku, nu to 
mu je bilo ko premalo; on je želio kip, i to lijepi kip. U to 
se baš vrijeme popravljala arhipresbiterijalna crkva u Omišu. 
Glavne umjetničke radnje je izvodio umjetnik-kipar Rendić. 
A. T. iz Kučića se obrati k njemu, da bi mu izradio mali, sta- 
novite veličine kip Lurdske Gospe. Rendić shvati, da je taj 
kip za Omišku crkvu, i napravi bez ikakova odgovora kip 
daleko veći, nego se je tražio, iz finoga Kararskog mramora. 
Naručitelj dakako nije htio izdati svote, koju je od njega 
tražio g. Rendić, već mu ponudi samih 200 kr. ; umjetnik, 
budući sam pogriješio, primi svotu a obitelj naručitelja od 
veselja s nova zahvali Majci Božjoj, što je Ona, i nitko drugi, 
upriličila, da stvar tako lijepo izagje. 

Kipu bje napravljeno pristojno prijestolje u najljepšoj 
sobi pobožne obitelji, a nešto vremena kasnije bude isti 
svečano blagoslovljen dozvolom presvij. Spljetskog biskupa 

2 ) Vidi „Gosp. Krunica" god. I., br. IX. 

3 ) Ovdje ja ispuštam potpuno ime. 

Nakića u župskoj crkvi sv. Luke. Čitavo skoro selo pratilo 
je u svečanoj povorci kip od kuće do crkve i natrag. 

Od toga doba; ne samo obitelj, u kojoj se kip nalazi, 
nego i mnogi bogoljubnici iz okolice, stadoše častiti tu sve- 
tinju i utjecati se u svojim nevoljama pod zaštitu Lurdske 
Djevice. Pomoći nijesu iztostale. To bi mogli posvjedočiti 
mnogi i mnogi, koji vjerovaše i moliše, a bjehu uslišani. 
A kao svjedok Marijinih milosti nalazi se u seoskoj župskoj 
crkvi lijep okvir ispunjen raznim darovima, koje vjernici u 
zahvalu pokloniše ovome kipu. To je sve bilo prije okolo 
samoga kipa, no domaćin, posavjetovavši se s presvj. bisku- 
pom, na svoj trošak izvjesi to u crkvi. 

A tek imenovana obitelj ? Koliko bi ona mogla pripo- 
vijedati upravo čudesnih milosti u slavu nebeske Djeve! 
Nije bilo nevolje, ni potrebe, u kojoj se nije toplom molitvom 
utekla svojoj mogućoj Pokroviteljici, ali i nije bilo slučaja, 
mogu pouzdano ustvrditi, gdje nije osjetila pomoć i utjehe. 

Sa ovo tek nekoliko poteza završujem, jer mi maleni 
prostor ovoga lista ne dopušta, da što opširnije iznesem o 
tome malom obiteljskom svetištu. Tek kao đopunjak još nešto 
o spilji, koju već posjetismo. 

God 1904, obolje opeta opasno ista Ruža T. Zdvojna 
obitelj, e da ne izgubi majku, suprugu i domaćicu, kud će, 
ako ne k Onoj, čiju su moć već prokušali, — k našoj Gospi 
Lurdskoj, da prosi pomoć. Pred spomenutim kipom obdr- 
žavala se pobožna devetnica i učinjen zavjet, da će, ako bo- 
lesnica ozdravi, spilju kod svoje pivnice obratiti u mali Lurd. 

Bolesnica naglo ozdravi i zavjet bje o vršen. Spilja bi 
popravljena, ispred nje zasagjen mali perivoj, a u nju smješten 
kip Lurdske Gospe. Kip je od kamene mase, dobavljen iz 
Zagreba od A. Scholza. 

Dakle taj mali Lurd se može smatrati filijalkom obi- 
teljskog svetišta. 

* 

* * 

Uz želju: da bi što skorije čitava mila Hrvatska postala 
svetištem bijele Lurdske Djevice, završujem ovaj članak 
riječima, kojim je pisac pripovijedane crtice završio svoju 
pripovijest u „Gospinoj Krunici": 

Slava Majci Božjoj Lurdskoj! 


NAŠA GOSPA LURDSKA. 

U LURDU. 

Prigodom dvadesetipetgodišnjice Lurdskih 
Prikazanja hodočastilo je u Lurd preko 50.000 
osoba. 

Ne pretjeravamo, ako ustvrdino, da će ove 
godine prigodom Pedesetgodišnjice broj hodoča- 
snika biti veći za 4 do 5 puta, kao što se može 
naslućivati iz mnogobrojnih hodočašća, koja su već 
dosada najavljena. 


Pa da nije Lurd djelo Božje i njegove Presv. 
Majke? Jer namjesto da se broj hodočasnika sma- 
njuje — kao što bi bilo očekivati uslijed mnogo- 
brojnih navala i kleveta sa strane neprijatelja, 
kojima je to mjesto čudesa trn u oku - — on da- 
nomice biva samo slavniji i miliji kršćanskome 
svij etu. 

Narodi, koji su pred nekoko godina hodoča- 
sti] i tek u neznatnim skupinama, ove sretne go- 
dine hođočaste k obalama Gave sa više vlakova. 

Tako će n. pr. Halandija poslati do 1000. 
svojih sinova, da se poklone Djevici Pirenej sjioj . 

Ako se uzme na um, da u Holanđiji živi preko 
tri dijela protestanata, tad se mora čovjek čuditi, 
kako je tamo lijepo raširena ljubav prema Djevici 
Lurdskoj. 

Ne možemo, a da ne istaknemo, kako se divno 
proslavio Blagdan Naviještenja u špilji Lurdskoj 
u Ostakeru.(l) 

Bilo je to zaista proslava dostojna mile Gospe. 

Taj se dan našlo u Oostakeru po svjedo- 
čanstvu samih očevidaca oko 60.000 ljudi. 

Šezdeset hiljada ljudi! Koja bi vojska ra- 
spršila ovu golemu četu štovatelja mile Gospe!.... 
Doista je imao pravo onaj svetac, kad je rekao: 
«Kao što je Isus svijet otkupio pomoću Marije , 
tako da će ga i spasiti njezinim zagovorom ». 

Još nam ni danas ne prestaju dolaziti opisi 
svečanosti, koje su se držale dne 11. veljače. Taj 
se dan proslavio svečano, kao što u Evropi tako 
i u Aziji, Africi i Americi. 

Na uspomenu milosti, koja je taj dan iska- 
zana Francuskoj, svi su se vjerni Francuzi upravo 
natjecali, da ga što svečanije proslave. Samo spo- 
menuti ove iskaze ljubavi i harnosti bilo bi predugo, 
zato ih moramo izostaviti sa željom, da tome inače 
plemenitome narodu sine što prije zora ljepše bu- 
dućnosti zagovorom Neokaljane, koja je svim vjer- 
nicima prava « Pomoćnica kršćana » u ovim teškim 
i pogibeljnim danima po sv. Vjeru. 

1) Našim će čitateljima možda biti poznato, da se u 

Oostakeru u Belgiji dogodilo jedno od najvećih čudesa po 
zagovovu BI. Dj. Lurdske. Tu je ozdravio hrom čovjek, 
kojemu su već osam godina bile slomljene kosti, imenom 
Petar Derider. Ovo je ozdravljenje dokazano kao rijetko koja 
činjenica u povijesti, pa bi želio znati, tko bi ga razuman 
mogao zanijekati. 

Nekoji više puta znaju reći: «Ali zašto Majka Božja 
ozdravlja samo u Lurdu?» Tima se može odgovorati, da 
je istina Lurd njezino omiljelo mjesto, gdje tvori čudesa, ali 
da ih ipak ne prestaje tvoriti nit na drugim mjestima. 

Tko želi pročitati tačan opis ovoga čuda, tada neka 
naruči kod našega Uredništva knjigu „Lurd", gdje je taj pri- 
mjer vanredno ganutljivo i divno opisan. U toj će knjizi 
naći i sliku ozdravi jenika, kao i njegovih prelomljenih 
kosfiju, koje mu je Gospa iscjelila. 


NAŠA GOSPA LURDSKA. 

/ Stogodišnjica utemelje 
A' nja biskupije Njujorške. 

Sv. Otac je upravio pismo 
nadbiskupu Njujorškome, 
u p 0 j emU; veli da se rado 
' pridružuje svečanostima, 

koje će se držati dne 2. svibnja na uspomenu 
utemeljenja biskupije. Ove će svečanosti biti ve- 
ličajne, kao što se vidi iz priprema, koje se u tu 
svrhu čine. 

Svečanostima će se pridružiti svi Amerikan- 
ski kardinali i nadbiskupi, a na velikoj skupštini, 
koja će se tom zgodom držati, govorit će najod- 
ličnije kat. ličnosti u Americi. 

Dne 2. svibnja razvit će se povorka po naj- 
glavnijim Njujorškim ulicama, kojoj će prisustvo- 
vati preko 50.000 katolika. 

Eto, dok u Europi progone kat. Crkvu, ona 
orijaškim korakom napreduje u Americi. 

«/ vrata paklena ne će je nadvladati !» 

Nijesu li slijepi?! Zaista je čudnovata ta 
Francuska vlada! S jedne tjera redovnike i redov- 
nice, a s druge ih strane odlikuje zadivljena van- 
rednini njihovim samoprijegorom i požrtvovnosti. 
Tako je odlikovala zlatnom kolajnom sestru Miald 
i sestru Anselminu radi ljubavi, kojom su prošle 
godine njegovale okužene bolesnike. 

Ali uza sve to ona ih ne prestaje proganjati. 
Bog zna, ali ako svi znaci ne varaju, do par go- 
dina ne ćemo susresti ni jedne milosrdne sestre 
u Domovini sv. Vinka Paulslcoga na najveću štetu 
puka. 

Smrt odlična liječnika. U osmini Navještenja 
preminuo je u Parizu dr. Feran-Vro, iza kako je 

utisnuo posljednji poljubac na sliku Prečiste Dje- 
vice, koju mu je okolina pružila. 

Dr. Feron-Vro jest jedan od onih ljudi, koji 
znaju dovesti u najljepši sklad Vjeru i znanost. 
Nikad se nije stidio svoje vjere, a uz to je bio 
na daleko poznat sa svoje liječničke vještine. 

Svake godine za vrijeme’narodnih hodočašća 
u kolovozu uvijek si ga mogao opaziti, kako 
ispituje ozdravljenike i pregledava njihove liječ- 
ničke svjedodžbe. U kurdskim dogagjajima on je 
gledao zalog ljepše budućnosti za svoju domo- 
vinu, kao i za cijelo kršćanstvo. 

Godine 1904. njegovim se nastojanjem po- 
velo hodočašće liječnika, kojih je bilo preko 400, 
a kojima se pridružio lijep broj čudom ozdravlje - 
nih u Lurdu. 

Lozinka mu je bila: Ljubiti Boga i nasto- 
jati, da ga drugi uzljube , kojoj je do posljednje- 
ga daha ostao vjeran. Vječni mu pokoj ! 


SAETRŽA}: 


Svibnja Kraljice... pjesma u prozi. (str. 93). — Da se 
zapamti. (94). — Majci Mariji, pjesma. (97). — Pravi prija- 
telji puka. (98). — Pismo iz Lurda (100). — Naš Gospodar... 
(103). — Povijest Lurdskih Prikazanja. III. (105). — Strašna 
kazan. (106). — Zlatno srce. (108). - Kip Majke Božje Lurd- 
ske u jednome dalmatinskom selu. (110). — U Lurdu. (113). 
— Po katoličkom e svijetu. (115). 

Nekoji nas pitaju da li ,,N. G. L.“ prima, zahval- 
nice. Ovima odgovaramo da ih primamo i to veoma 
rado, jer će to nemalo doprinijeti, da narod što većma 
uzljubi divnu Djevicu Lurdsku. Molimo samo, da se 
uvijet potpišu svi čitavim imenom ne smijemo se 
naime nikada stidjeti javno priznati ljubiteljima 
Majke Božje i — katolicima. 



Napokon ne možemo, a da ovdje javno u našem 
glasniku, lle izrečemo najsrdačniju hvalu velecijenjenoj go- 
spogji T. iz Rijeke, marljivoj čitateljici našega listića, koja 
je pred nekoliko dana u svojoj veledušnos ti darovala svotu 
od 600 kr., da uzmognemo kupiti dva angjela, koja su po- 
stavljena sa jedne i druge strane glavnoga oltara u Kripti. 

Ti su angjeli podali osobiti čar i onako lijepom ol- 
taru. -Svaki od njih drži u ruci svjetionik od sedam svijeća, 
te su vanredno krasni. 

Ovoj plemenitoj duši, kao i svim našim dobročini- 
teljima, koji nam danomice pružaju svoju pomoćnicu ruku 
u našem svetom poduzeću, molim od moćne Majke duša od 
Čistilišta najljepšu nagradu — srećnu i blaženu smrt. 

O. Bernard in, Provincijal Kapucina. 


Poruke Uredništva. 


POT Molimo naše štovane čitatelje, da na- 
stoje uvjek pročitati bilo OOPISE Uredništva bilo 
njegove PORUKE, jer se Unje više tiči§ skiju. H 

Od 10.000 hiljada iztisaka, u toliko smo naime 
tiskali »N. G. Lurdsku« — preostala nkm: je tek koja 
stotina. 

Drugoga je broja posvema nestalo. 

Ne primili dakle, koji novi pretplatnik zaostalih bro- 
jeva tada neka zna, da ih Uredništvo .više ne posjeduje. 

Ovim ćemo brojem povisiti broj iztisaka, a nadamo 
se, da će marom i nastojanjem naših povjerenika i taj 
broj biti iscrpljen. 

Živili naši odvažnj povjerenici! Samo naprijed za sla- 
vu mile naše Gospe, koja će nam svima obilno naplatiti 
trud! 

Neka budu megjutim naši povjerenici uvjereni, da ih 
ni samo Uredništvo ne će zaboraviti. v 

U kolovozu putujemo u Lurd k dragoj našoj Gospi. 
Ovih smo dana odlučili, da ćemo svim marljivim povjere- 
nicima — koji imaju bar 25 pretplatnika — donijeti ka- 
kvu uspomenu ili blagoslovljeni darak iz Marijina grada 
— LUrda. 

Ovo im javljamo, e^da podvostruče svoj žar i da još 
življe prionu oko šire*^. ospina glasnika. 


Ovaj put objelodanjujemo »N. G. L.« u 24 str. Činimo 
to, jer smo u mjesecu svibnju — mjesecu Marijinu, kad se 
osobito pruža zgodna prilika, Ma naši pretplatnici uznastoje 
e da se što više uzlj ubi mila naša Gospa Lurdska. 

Nama uprav$ srce raste viđeći, kako « lijepa Goi$a« 
nevine Bernardice naglo osvaja srca sinova Predzigja Kr- 
šćanstva«. 

Zaista’ je nježna njihova ljubav prema dobroj Majci 
Mariji. Evo kako nekoji očituju tu svoju odanost i ljubav, 
kojom ini srce gori spram Nje : Kad im stigne^ naš mili 
glasnik, uzmu ga u ruke, te bogoljubno poljube onu sliku, 
koja se vidi na omotu... Oj Vi žarki ljubimici Marijini i apo- 
stoli njezina glasnika, da Vam je znatLi&oliko mi srcu godi 
Vaša ljubav jprema Mariji L.. 

U si'*« u toj ljubavi dapače je podvostručite i svaki 

put kad V] ^Lpoljubac u onu milu sličicu uzđahnite i 

recite : w 

q\ fjo bezyrijehg r £<<ičeta moli za nas f koji se k 

*1 izbi utječe h ! Djedice Lnt&ska, pomozi jadnim boles- 
nicima f 


Svi naši prikelji, svi štovatelji Majke Božje, svi oni, 
kop si istali vjerni Kristu i njegovu Evangjelu, neka budu 
a vi apoštoli med svojom braćom. 

Neka se sjete, da se u prsima pojedinoga čovjeka 
nalazi duša za koju je Isus ^prolio svoju neprocjenjenu 
krv. 

Nitko na svijetu ne ima pravo da reče sa Kainom : 
» Zar sam ja čuvar brata svojega ?-* 

Svi moramo nastojati oko spasa svoga bližnjega. 

Jedan je svetac rekao, da se neće spasiti onaj,' koji 
nastoji sam unići u nebo i imao je pravo, jer tko spasi 
jednu dušu tad je na neki način osjegurao svoju dušu. 

Kako možemo dandanas spašavati duše? 

Možemo molitvom, dobrim primjerom, a jedno od 
najmoćnijih sredstava u naše doba jest širenje dobre štam- 
pe, stoga svi pođuprite sPijevo Društvo« u Zagrebu i širite 
»Našu Gospu Lurdsku« i lijepu, a jeftinu knjigu Lurd. 

